als_Latn dik_Latn sag_Latn
Të etur për filozofi? Shkoni në Kamëz!
Në një përplasje verbale mes Bashkisë Kamëz dhe kreut të ALUIZN-it, Artan Lame, bie në sy fakti që e para, Bashkia pra, – nuk është e nevojshme të kujtohet se drejtohet nga i bujshmi Xhelal Mziu – i dedikon vetes një filozofi, në frazën (mbahuni fort): “Filozofia jonë – legalizim, urbanizim”.
Kush e njeh dhe e ka sado pak pasion filozofinë, e ka të qartë që ajo është një asoj shkence e mendimit, që më tepër ka prirjen t`i kokolepsë gjërat se sa t`i ftillojë ato.
Por që ja është ndër ato ‘fjalë të mëdha’, apo ‘terma ajrorë’, që tërheqin fort natyrat provinciale, porsi medaljonet me foto të kurmit të Lepa Brenës për t`u varur në pantollona, në kohën e komunizmit. Por nuk është faji i “prijësve” të Kamza- Sity; edhe ata diku e kanë dëgjuar, pa e kanë përdorur.
Dhe në do t`i vësh një emërtim jo të vrazhdë belasë së stërmadhe shqiptare të shpërfytyrimit urban në dy dekada, kjo është pikërisht ‘filozofia’. Ky vend, duket sikur është drejtuar vërtet nga filozofë, gjersa është katandisur kaq lëmsh e li, deri në vetëvrasje – nëse merret si referencë një prej etërve të mendimit filozofik, Niçja, që pasi nuk zgjidhi dot lëmshin që krijoi për vite e vite, zgjodhi t`ja jepte vetes.
Gjithsesi, kjo nuk e bën Niçen kamzali. Aq më pak mik idesh me Mziun. Fjala më e thjeshtë dhe ftilluese në këtë rast, do ishte ‘vizion’, pasuar nga ‘praktikë’. Por po të ishte kështu, as Kamza e as Shqipëria, nuk e di se ku bien këto. Madje as Mziu.
P.s. Dhe pasi ia dedikon vetes aktin e lartë të të marrurit me filozofi, në replikën e saj në distancë, Bashkia Kamëz zgjedh ta trajtojë kreun e ALUIZNI-t, thjesht si Artan Lame.
Edhe pse i qaset me gjuhë zyrtare argumenteve të saj, nuk ka minimumin e ndjeshmërisë për këtë gjuhë, dhe kur është fjala për statusin zyrtar të Lames në këtë rast, duke e trajtuar verbalisht si ‘shok rakie’ të hatërmbetur.
-
asnje ndjesi
-
I kenaqur
-
i shqetesuar
-
i trishtuar
-
i indinjuar
als_Latn als_Latn als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk knc_Latn